钦定古今图书集成/明伦汇编/氏族典/第264卷 > 王虔裕
## 钦定古今图书集成/明伦汇编/氏族典/第264卷 > 王虔裕

按《五代史王虔裕传》：“虔裕，琅琊临沂人也。少从诸葛
爽，起青、棣间。其后攻黄巢，爽兵败降巢，巢以爽为河
阳节度使。中和三年，孙儒陷河阳，虔裕随爽奔于梁。
是时太祖新就镇，黄巢、秦宗权等兵方盛，太祖数为
所窘，而梁未有佗将，乃以虔裕将骑兵，常为先锋，击
巢陈蔡间，拔其数栅。巢走，梁兵蹑之，战于万胜戍，巢”
败而东，虔裕功为多，乃表虔裕义州刺史。秦贤攻汴
南境，太祖遣虔裕拒贤于尉氏，战败，太祖怒，拘于军
中。邢州孟迁降梁，为晋人所围，太祖遣虔裕以精兵
百人疾驰，夜破晋围，入邢州。已而晋兵复来，迁执虔
裕降于晋，见杀。